**Miles Davis**

**Miles Dewey Davis, jr.** (n. [26 mai](https://ro.wikipedia.org/wiki/26_mai) [1926](https://ro.wikipedia.org/wiki/1926), [Alton](https://ro.wikipedia.org/w/index.php?title=Alton&action=edit&redlink=1), [Illinois](https://ro.wikipedia.org/wiki/Illinois) – d. [28 septembrie](https://ro.wikipedia.org/wiki/28_septembrie) [1991](https://ro.wikipedia.org/wiki/1991), [Santa Monica](https://ro.wikipedia.org/wiki/Santa_Monica), [California](https://ro.wikipedia.org/wiki/California)) a fost un trompetist și [compozitor](https://ro.wikipedia.org/wiki/Compozitor" \o "Compozitor) [american](https://ro.wikipedia.org/wiki/America" \o "America) de [jazz](https://ro.wikipedia.org/wiki/Jazz), una din cele mai influente, inovatoare și originale personalități muzicale din istoria jazz-ului din secolul al XX-lea, pe drumul deschis de [Buddy Bolden](https://ro.wikipedia.org/w/index.php?title=Buddy_Bolden&action=edit&redlink=1) și continuat cu [Joe King Oliver](https://ro.wikipedia.org/w/index.php?title=Joe_King_Oliver&action=edit&redlink=1), [Louis Armstrong](https://ro.wikipedia.org/wiki/Louis_Armstrong), [Roy Eldrige](https://ro.wikipedia.org/w/index.php?title=Roy_Eldrige&action=edit&redlink=1), [Dizzy Gillespie](https://ro.wikipedia.org/w/index.php?title=Dizzy_Gillespie&action=edit&redlink=1) și [Don Cherry](https://ro.wikipedia.org/w/index.php?title=Don_Cherry&action=edit&redlink=1). Vastul său catalog interpretativ cuprinde cele mai variate stiluri, de la [*bebop*](https://ro.wikipedia.org/w/index.php?title=Bebop&action=edit&redlink=1), la [*cool jazz*](https://ro.wikipedia.org/w/index.php?title=Cool_jazz&action=edit&redlink=1), [*modal jazz*](https://ro.wikipedia.org/w/index.php?title=Modal_jazz&action=edit&redlink=1) și - mai ales - [*fusion*](https://ro.wikipedia.org/wiki/Fusion), stil la a cărui dezvoltare a avut un rol determinant. Cu *"*[*Birth Of The Cool*](https://ro.wikipedia.org/w/index.php?title=Birth_Of_The_Cool&action=edit&redlink=1)*"* ([1949](https://ro.wikipedia.org/wiki/1949)-[1950](https://ro.wikipedia.org/wiki/1950)) inițiează trecerea de la improvizațiile aprinse, în genul lui [Charlie Parker](https://ro.wikipedia.org/wiki/Charlie_Parker), către reluările reținute cu aranjamente reduse ale mijloacelor muzicale. Albumul *"*[*Kind Of Blue*](https://ro.wikipedia.org/w/index.php?title=Kind_Of_Blue&action=edit&redlink=1)*"* ([1959](https://ro.wikipedia.org/wiki/1959)) reprezintă punctul de plecare al celor mai importante modificări structurale din jazz-ul modern, înlocuind funcția armonică cu accentuarea gamei melodice ca element fundamental în compoziție și interpretare. Albumul *"*[*Bitches Brew*](https://ro.wikipedia.org/w/index.php?title=Bitches_Brew&action=edit&redlink=1)*"* ([1969](https://ro.wikipedia.org/wiki/1969)) deschide epoca stilului [*fusion*](https://ro.wikipedia.org/wiki/Fusion), care reunește cele două modalități predominante ale anilor '60.

Ca interpret, Miles Davis, prin accentuarea fiecărui ton, se distanțează de virtuozitatea caracteristică a predecesorilor săi. Sunetul său clar, dinamic și perfect echilibrat devine model pentru mulți interpreți tineri, formația sa devenind o pepinieră a jazz-lui contemporan, din care s-au dezvoltat muzicieni de valoare ca [John Coltrane](https://ro.wikipedia.org/wiki/John_Coltrane), [Bill Evans](https://ro.wikipedia.org/w/index.php?title=Bill_Evans&action=edit&redlink=1), [Herbie Hanock](https://ro.wikipedia.org/w/index.php?title=Herbie_Hanock&action=edit&redlink=1" \o "Herbie Hanock — pagină inexistentă) și [Keith Jarrett](https://ro.wikipedia.org/wiki/Keith_Jarrett).